*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 13ης Μαρτίου 1986
περί παρεκκλίσεως από τη σύσταση αριθ. 1-64 της Ανωτάτης Αρχής σχετικά με την αύξηση της προστασίας για τα προϊόντα σιδήρου και χάλυβα στην περιφέρεια της Κοινότητας (121η παρέκκλιση)
(Το κείμενο στη δανική γλώσσα είναι το μόνο αυθεντικό)
(86/133/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως τα άρθρα 2 έως 5, 8, 71 και 74,
τη σύσταση αριθ. 1-64 της Ανωτάτης Αρχής της 15ης Ιανουαρίου 1964, στις κυβερνήσεις των κρατών μελών, για την αύξηση της προστασίας για τα προϊόντα σιδήρου και χάλυβα στην περιφέρεια της Κοινότητας (1), και ιδίως το άρθρο 3, όπως τροποποιήθηκε τελευταία από τη σύσταση αριθ. 81/772/ΕΚΑΧ (2),
Εκτιμώντας:
ότι η Δανία κατέστησε γνωστή την ύπαρξη εξαιρετικών και προσωρινών δυσκολιών όσον αφορά τον εφοδιασμό της μεταποιητικής βιομηχανίας της στην κοινοτική αορά, σε ειδικές λαμαρίνες που προορίζονται για την παραγωγή κουτιών για κονσέρβες· ότι οι δυσκολίες αυτές, που αναμενόταν να έχουν ξεπεραστεί στο τέλος του 1985, συνεχίζουν να υφίστανται και θα πρέπει να επιλυθούν μέχρι το τέλος του πρώτου εξαμήνου του 1986·
ότι, με την απόφαση 85/496/ΕΚΑΧ (3), η Επιτροπή εξουσιοδότησε τη Δανία να εισάγει από τρίτες χώρες ορισμένες ποσότητες φύλλων χάλυβα, με αναστολή των δασμών, κατά την περίοδο από 1ης Ιουλίου 1985 έως 31 Δεκεμβρίου 1985 και ότι θεωρείται σκόπιμο να παραταθεί η ισχύς της εν λόγω απόφαση έως τις 30 Ιουνίου 1986 ·
ότι η κατ' εξαίρεση αυτή εισαγωγή δικαιολογείται για τους λόγους εμπορικής πολιτικής που προβλέπονται στο άρθρο 3 της σύστασης αριθ. 1-64· ότι η Επιτροπή μπορεί, κατά συνέπεια, να χορηγήσει παρέκκλιση από τις διατάξεις της εν λόγω σύστασης·
ότι έχουν διεξαχθεί διαβουλεύσεις με τις κυβερνήσεις των κρατων μελών σχετικά με το προαναφερόμενο αίτημα,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 3 της απόφασης 85/496/ΕΚΑΧ αντικαθίσταται από το ακόλουθο κείμενο με ισχύ από την 1η Ιανουαρίου 1986:
«Άρθρο 3
Η παρούσα απόφαση εφαρμόζεται από την 1η Ιουλίου 1985 έως τις 30 Ιουνίου 1986.»
Άρθρο 2
Η παρούσα απόφαση απευθύνεται στο Βασίλειο της Δανίας.
Βρυξέλλες, 13 Μαρτίου 1986.